নবীগঞ্জ প্রতিনিধি ॥ নবীগঞ্জ উপজেলার বড়ভাকৈর পূর্ব ইউনিয়নের হরিনগর গ্রামের বীর মুক্তিযোদ্ধা প্রবীন্দ্র কুমার দাশ (৭০) আর নেই। গতকাল শনিবার সকালে তিনি সিলেটের একটি ক্লিনিকে চিকিৎসাধীন অবস্থায় মারা যান। মৃত্যুকালে তিনি স্ত্রী, ১ মেয়ে, ১ ছেলেসহ অসংখ্য আত্মীয় স্বজন রেখে গেছেন। গতকাল শনিবার বিকালে তার মরদেহ গ্রামের বাড়ী হরিনগরে নিয়ে আসলে তাকে রাষ্ট্রীয় মর্যাদায় গার্ড অব অর্নার প্রদান করে শেষকৃত্যাানুষ্টানের জন্য সরকারী তহবিল থেকে নগদ ৫ হাজার প্রদান করা হয়। গতকালই তার মরদেহ শ্মশানঘাটে দাহকার্য্য সম্পন্ন করা হয়। রাষ্ট্রীয় মর্যাদা প্রদানকালে উপস্থিত ছিলেন নবীগঞ্জ উপজেলা নির্বাহী কর্মকর্তা মোহাম্মদ লূৎফুর রহমান, নবীগঞ্জ উপজেলা মুক্তিযোদ্ধা কমান্ডার, মোঃ নুর উদ্দিন, সাবেক কমান্ডার রবীন্দ্র নাথ দাশ, ডেপুটি কমান্ডার মৌলাদ হোসেন কাজল, নবীগঞ্জ প্রেসক্লাবের সাধারণ ...